Szövegegységek

Dokumentumnak nevezzük egy teljes, összetartozó szövegállományt. Páldául egy levél, egy cikk, vagy egy 600 oldalas regény is dokumentum. A dokumentumon belül kisebb egységek a fejezetek (section). A fejezet bekezdésből, más néven paragrafusból áll (paragrah). A paragrafusokon belüli egység a legkisebb formázható rész, a karakter (character).

Karakter: A legkisebb egység, amely betű, számjegy vagy írásjel lehet. Egy karakternek van típusa (Arial, Times sript), stílusa (félkövér, dőlt, aláhúzott), színe. Megadható soron belüli helyzetük (alsó, felső index), egymástól való távolságuk (ritkított), méretük (kicsi, normál, nagy, óriás).

Szó: A szöveg két szóköz közötti része. A szöveg bevitelénél vigyáznunk kell arra, hogy a szavak közé írt írásjel önmagában nem elválasztó szerepű. A szöveg tördelésénél nem választja el automatikusan a program az írásjeleknél a szavakat.

Mondat: Két mondatlezáró írásjel közötti rész. A két jel többnyire a . ! ? .Kijelölhető egység, de karakterként kell formázni.

Bekezdés: A szöveg két bekezdésvég közötti része. Ezt általában az Enter billentyű leütésével írjuk be a szövegbe.

Fejezet: Lehet egyetlen bekezdés, de a teljes dokumentum is. Akkor célszerű új fejezetet nyitni, ha annak jellemzői eltérnek a többi résztől, például más hasábszámú a szöveg más a lapméret, a margóbeállítás, stb.

Dokumentum: A teljes szöveg, a fenti részekből áll össze.